Na projekty z IROP už môže Trenčiansky kraj čerpať prostriedky
TASR, 17. februára 2016 10:56
Ako TASR informovala vedúca oddelenia komunikácie a medzinárodných vzťahov Úradu TSK Jana Paulínyován, Ministerstvo pôdohospodárstva a rozvoja vidieka SR ako riadiaci orgán pre IROP schválilo začiatkom februára Regionálnu integrovanú územnú stratégia (RIÚS) Trenčianskeho kraja na roky 2014 - 2020.
"Začiatkom februára 2016 bola podpísaná aj zmluva o vykonávaní časti úloh riadiaceho orgánu sprostredkovateľským orgánom. Znamená to, že sprostredkovateľský orgán pre IROP Trenčianskeho samosprávneho kraja môže po skompletizovaní príslušnej riadiacej dokumentácie vykonávať implementačné procedúry - tvorbu a aktualizáciu riadiacej dokumentácie, monitorovanie, hodnotenie, implementáciu projektov, kontroly, informovanie a komunikáciu. Zmluvnými stranami sú za riadiaci orgán Ministerstvo pôdohospodárstva a rozvoja vidieka Slovenskej republiky a za sprostredkovateľský orgán Trenčiansky samosprávny kraj," priblížila Paulínyová.
Ako dodala, TSK pripravuje ako prvé vyhlásenie výzvy na rekonštrukciu a rozširovanie kapacít materských škôl (MŠ). Podmienkou oprávnenosti realizácie projektu je rozšírenie kapacít MŠ minimálne o desať miest. Pre Trenčiansky kraj sú vo výzve na rekonštrukciu a rozširovanie materských škôl určené 4 milióny eur. Trenčiansky samosprávny kraj ako sprostredkovateľský orgán pre IROP má zverejnený indikatívny harmonogram výziev na predkladanie projektových zámerov v rámci programu IROP na stránke www.tsk.sk.
Najnovšie články v rubrike
ŽSR upravia úsek trate medzi Čremošným a Dolnou Štubňou
Práce budú zrealizované zamestnancami ŽSR 21. augusta v čase od 8.25 h do 17.25 h.
V Banskej Bystrici vystavujú portréty ľudí s transplantovanými orgánmi
Na fotografiách sú zobrazené dvojice pacientov, ktorých spája rovnaká diagnóza a životne dôležitý orgán – srdce, pečeň, obličky a pľúca.
Dolnooravci si pripomenuli 73. výročie Slovenského národného povstania
Návštevníkov upútalo vystúpenie čestnej stráže prezidenta SR a tiež dynamická ukážka Ozbrojených síl (OS) SR s bojovým vozidlom pechoty.